"ทหารพันธุ์ดี" ค่ายสุรศักดิ์มนตรี ลำปาง เตรียมทหารกองประจำการสู่การเป็นทายาทเกษตรรุ่นใหม่
พันเอก วิชาญ ศรีภัทรางกูร รองผู้บัญชาการมณฑลทหารบกที่ 32 นำทหารกองประจำการที่เข้ารับการอบรมทั้ง 20 นาย จาก 7 หน่วยร่วมโครงการทหารพันธุ์ดี (ร.17/2 : 4 ,  ศฝ.นศท.มทบ.32 : 3 , รพ.ค่ายสุรศักดิ์มนตรี : 4 , ร้อย.ฝรพ.3 : 3 , ร้อย.มทบ.32 : 4 ,  ช.พัน.4 พล.ร.4 ร้อย.4 : 1 และ มว.ดย.มทบ.32 : 1) ร่วมรับมอบสิ่งอุปกรณ์จากนางสินีนาฎ กาญจนเกียรติกุล ผู้อำนวยการกลุ่มส่งเสริมและพัฒนาเกษตรกร และคณะ ณ พื้นที่โครงการทหารพันธุ์ดี ค่ายสุรศักดิ์มนตรี อำเภอเมือง จังหวัดลำปาง  ซึ่งอุปกรณ์ที่นำมามอบ ประกอบด้วย ปุ๋ยขี้วัว  แกลบ  ปุ๋ยสูตร 15-15-15  ปุ๋ยสูตร 46-0-0  เมล็ดพันธุ์ผัก (คะน้า , กวางตุ้ง , ผักบุ้ง , ผักกาด)  20 ชุด  วัสดุเพาะเมล็ดพันธุ์ 20 ชุด ต้นฟ้าทะลายโจร 500 ต้นและต้นเชียงดา 250 ต้นรองผู้บัญชาการมณฑลทหารบกที่ 32  กล่าวขอบคุณสำนักงานส่งเสริมและพัฒนาการเกษตรที่ 6 จังหวัดเชียงใหม่ ที่อนุเคราะห์นำวัสดุอุปกรณ์และปัจจัยการผลิตมามอบให้ทางหน่วย ซึ่งหน่วยจะได้รับนำไปใช้ให้เกิดประโยชน์ต่อผู้เข้ารับการอบรมสู่การเป็นทายาทเกษตรรุ่นใหม่ให้บรรลุตามวัตถุประสงค์ของโครงการตามลำดับต่อไปมณฑลทหารบกที่ 32 ได้รับการประสานจากกรมส่งเสริมการเกษตร ร่วมกับกระทรวงกลาโหม  ดำเนินโครงการเตรียมความพร้อมทหารกองประจำการสู่การเป็นทายาทเกษตรรุ่นใหม่ ประจำปี 2564  เพื่อพัฒนาทหารกองประจำการซึ่งเป็นลูกหลานเกษตรกร ให้สามารถดำเนินการเกษตรในปัจจุบันได้ ซึ่งมณฑลทหารบกที่ 32 ได้เริ่มดำเนินการปีแรกคือ ปี 2563 โดยโครงการทหารพันธุ์ดีค่ายสุรศักดิ์มนตรี ได้ส่งทหารกองประจำการและทหารพันธุ์ดี เข้าร่วมโครงการฯ  จำนวน 20 นาย และกำลังพลที่ปลดประจำการและนำไปปฏิบัติ จำนวน 9 นาย ซึ่งถือเป็นกลุ่มเป้าหมายลำดับต้นๆ ที่ประสบความสำเร็จ แต่เนื่องจากสถานการณ์โควิดสำนักงานส่งเสริมและพัฒนาการเกษตรที่ 6 จังหวัดเชียงใหม่ ได้เปลี่ยนรูปแบบการอบรมเป็นการสนับสนุนวัสดุอุปกรณ์และปัจจัยการผลิตที่เกี่ยวข้องกับการเกษตรแก่ผู้เข้ารับการอบรม